user: ماخذ او سرچینه:
عنوان: د افغانستان امارت(1929)
پته: https://ps.wikipedia.org/wiki/%D8%AF%20%D8%A7%D9%81%D8%BA%D8%A7%D9%86%D8%B3%D8%AA%D8%A7%D9%86%20%D8%A7%D9%85%D8%A7%D8%B1%D8%AA%281929%29
لاندې متن په غور سره ولولئ او په خپلو هغو کې خوندي کړئ:

assistant: د افغانستان امارت یو نه منل شوی هېواد و چې د حبیب الله کلکاني په مشرۍ او واکمنۍ رامنځته شوی و، دې هېواد له مېلادي کال د جنورۍ تر اکتوبر پورې دوام وکړ. حبیب الله کلکاني چې په پخواني حکومت کې د تاجيک قوم د پوځي مشرانو څخه و، د ملتپالنې تاجيکپالنې په پار د پښتنو په وړاندې ودرېد او د غازي امان الله خان پر وړاندې کله چې په افغانستان کې امان الله د وخت د پر مختللو هیوادو لکه ترکیه، ایران او تونس په څیر د شاهی نظام د درسي او دیمکراسي سیستم د پرمختګ جارې پیل کړې. بچه سقاو حبیب الله کلکانی د نوړی پرضد پاڅون پیل کړ. که څه هم د کلکانی پاڅون شعار د امان الله خان حکومت د غیر اسلامي د جونو ښونځیو پرضد وو، اما ترډېره د تاجيک قوم ملاتړ ددې لامل شوی وو چې نوموړی د یوه لومړنی تاجک په شخص قدرت ته ورسوی، هغه د جنوري په ۱۸مه ۱۹۲۹ کال کې حکومت ته ورسېد او د اکتوبر په ۱۳مه په همدې کال کې محمد نادر شاه د خپلو وسلوالو او ملاتړو پرمټ وتوانېد چې کابل ارګ کلابند کړي، او وروسته له يو څه وخته وتوانېده چې ارګ ونيسي، حبيب الله خان يې وواژه. بچه سقاؤ د امير امان الله خان د حکومت پر وخت په شمالي ولایاتو کې غلاوې، چور او تاړاکونه کول، پلار ېې يو عادي نالوستی سړی و، پلرنی ټاټوبی ېې د ترکمنستان خوا سیمه بلل شوې خو وروسته بیا د کلکان په سیمه کې افغانستان کې مېشت شول. بچه سقاؤ به د شپې کورونه لوټل او غلاوې به ېې کولې د ورځې به بیا په غرونو کې پټ و ، همداراز چا به چې ورسره مقاومت وکړ نو د خپلو غلو ملگرو سره يوځای به ېې سر ورپرې کړ او ایسته به ېې نورو ته د ډار به تکل وروښود. پاکستاني تاريخپوهان بچه سقا د پېښور د سيمې د انگرېزانو يو ملازم يا کاکوونکی گڼي . همدا رنگه زياتوي چې ده په پېښور کې سقاوې يا د نايي په دکان کې کار کاوه، همدا رنگه ځينې نورې سرچینې د سقاؤ د زوی تر شا د وخت د نقشبندي مجددي کورنۍ د غړو لاسونه گڼي. ددې جملې څخه يو د کلکان ملک محسن کلکاني يادېږي چې په خفا کې به ېې بچه سقاؤ ته لارښودنې کولې او پتنځايونه به ېې ورته ښودل چې د پولیس له منگولو نه به وساتل شو. همداسې ورو ورو د بچه سقاؤ ډله ډېرېده او د شمال ډېر خلک ېې په عذاب کړي و او په خلکو ېې دومره ډار ايښی و چې کله به د چا کورته د شپې مهل ورواووښت نو کس به ورته ډوډۍ او هرڅه ورکړل او د وخت پولیس او مقامات ېې نشوای خبرولای. د لړم په پای ورځو شپو کې چې کله د شینوارو تر منځ پاڅون رامنځ ته شوی و نو امان الله خان د ختيځ زون ته ډېر متوجه و ، په همدې وخت کې د وخت نه په گټې سره د سقاؤ زوی د شمالي لارو او د کابل تر منځ د لارو بندولو کوښښ پیل کړ. وزیران او والیان د حبیب الله کلکاني حکومت د وزیرانو او نفوذي کسانو کابينه په لاندې ډول دی: سید حسین د سولې مرستیال وزیر محفوظ خان د جنګ وزارت معین حمیدالله د حبیب الله کلکاني ورور معين السلطنه عبدالغفورخان تګاوي د کورنیو چارو وزیر عطاء الحق صاحبزاده د بهرنیو چارو وزیر شېرجان خان صاحبزاده د دربار وزیر میرزا غلام مجتبي خان د مالیې وزارت وکيل. ملک محسن کلکاني د کابل ولایت مرزا محمد یوسف خان مستوفي الممالک عبدالغفورخان صاحبزاده د کابل ګمرک رئیس مرزا عبدالقادر خان د کابل مستوفي سید آغا خان خواجه چاشتي د کابل امنیه قومندان ملا برهان الدین خان د حبیب اسلام د جریدې مدیر سردار محمد کبیر خان د امیر حبیب الله خان زوی محمود سامي د سالار پخواني مرستیال میر بابا صاحب خان او بیا صاحبزاده عبدالله خان د قطغن او بدخشان والي مرزا محمد قاسم خان او وروسته عطا محمد خان د بلخ ولایت والي خلیل الله خلیلي د بلخ ولایت مستوفي عبدالرحیم خان د هرات ولایت نايب سالار محمد صدیق خان صاحبزاده د پکتیا ولایت قوماندان عبدالقدير خان د کندهار ولایت والي سرچینې